PRILOG III

PROJEKTNI ZADATAK

*Nabava usluge uspostave sustava upravljanja kvalitetom (ISO 9001:2015) u FADN/FSDN, evidencijski broj nabave: 111/2024/JN*

1. Uvodne informacije
2. Općeniti cilj, svrha i rezultati
3. Zadaci izvršitelja
4. Očekivani rezultati
5. Predviđeni rok izvršenja usluge
6. Način plaćanja
7. Uvodne informacije

Nacionalni statistički sustav u Republici Hrvatskoj čini šest institucija koji su nositelji službene statistike od kojih je jedan i Ministarstvo poljoprivrede, šumarstva i ribarstva (u daljnjem tekstu: Ministarstvo).

Sukladno preporukama Peer review pregleda od strane Europskog statističkog sustava i smjernicama Državnog zavoda za statistiku u institucijama službene statistike potrebno je uspostaviti sustav upravljanja kvalitetom koji će biti u skladu sa zahtjevima međunarodno priznatih normi za sustave upravljanja (ISO 9001:2015 – Upravljanje kvalitetom).

Temeljem EU legislative i metodologije, za prikupljanje podataka putem godišnjih FADN istraživanja nadležna je Agencija za vezu (engl. Liaison Agency - LA) koju predstavlja Ministarstvo, Odjel za Sustav poljoprivrednih knjigovodstvenih podataka (u daljnjem tekstu Odjel za FADN).

Odjel za FADN provodi i upravlja sustavom Farm Accountancy Data Network (u daljnjem tekstu FADN sustav) u kojem je potrebno uspostaviti sustav upravljanja kvalitetom.

FADN sustav temelji se na godišnjem prikupljanju proizvodnih, ekonomskih i financijskih podataka s uzorka poljoprivrednih gospodarstava, klasificiranih u skupine prema kriterijima ekonomske veličine gospodarstva, vrsti (tip) poljoprivredne proizvodnje te regionalnoj pripadnosti.

Provođenje godišnjih istraživanja o visini dohotka poljoprivrednih gospodarstava po EU FADN metodologiji, sukladno Uredbi Vijeća (EZ) br. 1217/2009 (o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj zajednici) i Provedbenom Uredbom Komisije (EU) 220/2015 (o utvrđivanju pravila za primjenu Uredbe Vijeća (EZ) br. 1217/2009 o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji), obveza je svih država članica EU, a predstavlja instrument Europske Komisije za vrednovanje dohotka poljoprivrednih proizvođača te utvrđivanja utjecaja Zajedničke poljoprivredne politike EU (Common Agricultural Policy - CAP) na njihovo poslovanje.

Uspostava FADN sustava u Republici Hrvatskoj obveza je koja proistječe iz Zakona o poljoprivredi („Narodne novine“ broj 118/18, 42/20, 127/20. – Odluka Ustavnog suda Republike Hrvatske, 52/21. i 152/22.). Ministarstvo nadležno za poslove poljoprivrede, kao tijelo odgovorno za ustrojavanje, organizaciju i stručnu provedbu FADN sustava, donijelo je Pravilnik o provedbi sustava poljoprivrednih knjigovodstvenih podataka („Narodne novine“ broj 36/22) kojim su propisani način i uvjeti provedbe sustava, tijela za uspostavu i nadzor te tijelo nadležno za organizaciju i stručnu provedbu FADN istraživanja.

1. Općeniti cilj, svrha i rezultati

Cilj ovog projekta je uspostava sustava upravljanja kvalitetom Odjela za FADN sukladno postojećim poslovnim procesima u FADN sustavu.

Sustav upravljanja kvalitetom treba se temeljiti na međunarodno priznatim normama za sustave upravljanja kvalitetom ISO 9001:2015 te [generičkim modelom statističkog poslovnog procesa](https://dzs.gov.hr/istaknute-teme-162/kvaliteta/genericki-model-statistickog-poslovnog-procesa/296) (u daljnjem tekstu GSBPM model) koji primjenjuje Državni zavod za statistiku.

Ključni rezultati su optimizacija i standardizacija poslovnih procesa te osiguravanje poslovne učinkovitosti.

1. Zadaci izvršitelja

Od izvršitelja se očekuje uvođenje sustava upravljanja kvalitetom Odjela za FADN prema zahtjevima međunarodno priznatih normi za sustave upravljanja (ISO 9001:2015 – Upravljanje kvalitetom) u procese i aktivnosti koji su u djelokrugu Odjela za FADN.

Usluga se odnosi na sve procese koji su u djelokrugu aktivnosti Odjela za FADN, a obuhvaća:

* inicijalnu izobrazbu o načelima, pristupima i zahtjevima sustava upravljanja kvalitetom
* izradu plana uspostave sustava upravljanja kvalitetom
* pripremu i uvođenje djelotvornog, učinkovitog i prilagodljivog sustava upravljanja kvalitetom
* savjetovanje za ispunjenje nužnih zahtjeva koji se odnose na kontekst organizacije, vodstvo, planiranje, podršku, radne procese, vrednovanje mjerljivih rezultata te poboljšavanje
* savjetovanje za moguća poboljšanja za budući razvoj FADN sustava u FSDN (Farm sustainabiliy Data Network) sustav te izobrazba za izradu predložaka potrebne dokumentacije prema standardima za FSDN sustav
* izradu dokumentacije prema standardima i zahtjevima norme ISO 9001:2015 te strukture GSBPM modela

Poslovni procesi:

1. FADN istraživanje
   1. Selekcijski plan
   2. Organizacija istraživanja
   3. FADN alati za prikupljanje podataka
   4. Privola i odabir novih gospodarstava u uzorak
   5. Prikupljanje i unos podataka u FADN aplikaciju
   6. Kontrola unesenih podataka
   7. Izvještaj o istraživanju
   8. Izrada izvještaja za EK
   9. Izrada izvještaja za poljoprivredno gospodarstvo
   10. Izrada standardnih rezultata
   11. Razmjena podataka s Agencijom za plaćanja u poljoprivredi, ribarstvu i ruralnom razvoju i Državnim zavodom za statistiku
   12. Razmjena podataka s ostalim bazama podataka
   13. Verifikacija podataka na sustavu EK
   14. Kontrola na terenu
   15. Popunjavanje [Generičkog modela statističkog poslovnog procesa prema Opisima statističkih procesa prema generičkom modelu u GSBPM aplikativnom modelu](https://dzs.gov.hr/istaknute-teme-162/kvaliteta/genericki-model-statistickog-poslovnog-procesa/296)
   16. [Popunjavanje predloška statističkog izvještaja o kvaliteti u skladu s propisanom [Eurostatovom](https://dzs.gov.hr/istaknute-teme-162/kvaliteta/izvjestavanje-o-kvaliteti/izvjestaji-o-kvaliteti-prema-statistickim-podrucjima/841) SIMS strukturom za FADN na hrvatskom jeziku.](https://dzs.gov.hr/istaknute-teme-162/kvaliteta/izvjestavanje-o-kvaliteti/izvjestaji-o-kvaliteti-prema-statistickim-podrucjima/841)
2. Ostale aktivnosti Odjela za FADN
   1. Organizacija radionica
   2. Edukacije
   3. Pokretanje nabave
   4. Planiranje i izrada proračuna
   5. Izrada plana nabave
   6. Izrada plana rada
   7. Praćenje zakonodavstva EU te sudjelovanje u kreiranju pravnih akata
   8. Odbor u Briselu
   9. Nacionalni FADN odbor
   10. Izrada HR pravnih akata
   11. Web stranica fadn.mps.hr
   12. FADN aplikacija
   13. Baza FADN podataka
   14. Baze podataka – ostali izvori podataka
   15. Izvještaji
   16. Analize
   17. Suradnja sa ostalim upravama i institucijama
   18. Zaštita podataka
   19. Izračun SO koeficijenata
   20. EVPG kalkulator

Navedene aktivnosti provode se u fazama izvršenja kako slijedi:

1. Faza: inicijalna izobrazba o načelima, pristupima i zahtjevima sustava upravljanja kvalitetom, analiza i vrednovanje postojećeg stanja u odnosu na zahtjeve iz norme ISO 9001:2015 i GSBPM modela te izrada plana uspostave sustava upravljanja kvalitetom.
2. Faza: uvođenje sustava upravljanja kvalitetom prema standardima i zahtjevima norme ISO 9001:2015 i strukture GSBPM modela.
3. Faza: savjetovanje za moguća poboljšanja za budući razvoj FADN sustava u FSDN (Farm sustainability Data Network) sustav te izobrazba za izradu predložaka potrebne dokumentacije prema standardima za FSDN sustav.
4. **Očekivani rezultati**

* Rezultat izvršene usluge je uspostava sustava upravljanja kvalitetom koji je uveden u primjenu u skladu sa svim zahtjevima norme ISO 9001:2015 i GSBPM modela.
* Popunjeni opisi poslovnih procesa i potprocesa prema GSBPM modelu
* Popunjavanje predloška statističkog izvještaja o kvaliteti u skladu s propisanom [Eurostatovom](https://dzs.gov.hr/istaknute-teme-162/kvaliteta/izvjestavanje-o-kvaliteti/izvjestaji-o-kvaliteti-prema-statistickim-podrucjima/841) SIMS strukturom za FADN na hrvatskom jeziku

1. **Predviđeni rok izvršenja usluge**

Predviđeni rok izvršenja usluge je 300 (tristo) dana od dana sklapanja ugovora ili do izvršenja ugovornih aktivnosti.

U slučaju da do kraja ugovorenog razdoblja usluga ne bude izvršena zadanom roku od 300 (tristo) dana, rok izvršenja usluge se može produžiti uz obostranu suglasnost Ministarstva i izvršitelja, bez promjene ugovorenog iznosa.

1. **Način plaćanja**

Plaćanje se provodi prema izvršenoj usluzi, a temeljem ispostavljenih računa u roku od 30 dana od zaprimanja računa, po završenoj svakoj fazi izvršenja usluge, kako slijedi:

1. obrok – 25% ugovorenog iznosa nakon izvršene 1. faze
2. obrok – 60% ugovorenog iznosa nakon izvršene 2. faze
3. obrok – 15% ugovorenog iznosa nakon izvršene 3. faze